31/08/2010 | Administración LocalMunicipal
Ames
Bases da convocatoria de subvencións para promoción de actividades culturais e deportivas 2010

Aprobadas por resolución de Alcaldía nº 860/2010, de 4 de agosto de 2010, as BASES DA CONVOCATORIA DE SUBVENCIÓNS PARA PROMOCIÓN DE ACTIVIDADES CULTURAIS E DEPORTIVAS 2010, fanse públicas de acordo coa lexislación vixente. Esta convocatoria ten por obxecto establecer os criterios e procedementos para a concesión de subvencións, durante o exercicio 2010, destinadas a promover actividades e apoiar a dotación de infraestructuras ou equipamentos das entidades culturais e deportivas existentes no Concello de Ames, de acordo cos principios de obxectividade, concorrencia e publicidade. Poderán ser subvencionadas, ata un máximo do 80 % do presuposto total, as seguintes actividades: 1. a) Organización de actividades culturais (organización de cursos, celebracións tradicionais, viaxes culturais, obradoiros, certames, etc.). Non se considerarán en ningún caso gastos subvencionables os derivados da organización de xantares, eventos gastronómicos, ou outros asimilables.1. b) Infraestructura e equipamento cultural (mellora de instalacións, adquisición de material, etc.). Non se inclúen os gastos de mantemento ordinario: teléfono, luz, auga, alugueiros e outros asimilables.2. a) Organización de actividades deportivas (escolas, cursos, competicións, campus deportivos, etc). 2. b) Infraestructura e equipamento deportivo, cinexético e piscícola (mellora de instalacións, adquisición de material, repoboación de especies, etc.). Non se inclúen os gastos de mantemento ordinario: teléfono, luz, auga, alugueiros, e outros asimilables. Á parte da convocatoria xeral, a alcaldía ou a concellería delegada poderán efectuar convocatorias concretas no nadal, etc. Non se considerarán en ningún caso gastos subvencionables os derivados da organización de xantares, eventos gastronómicos, ou outros asimilables. O Concello de Ames dispón das seguintes contías orzamentarias para destinar a estas convocatorias: A) cultura: – Aplicación orzamentaria.- 334.489.16.- festas tradicionais.- 36.000 €. – Aplicación orzamentaria.- 334.489.14.- subvencións entidades sen fin de lucro.- 54.000 €. B) deportes: – Aplicación orzamentaria.-341.489.10.- subvencións entidades deportivas 72.000 €. En función das características dos proxectos presentados faranse as transferencias oportunas ás respectivas partidas do capítulo VII do orzamento de gastos. Carácter estimativo da distribución dos créditos orzamentarios. Unha vez finalizado o prazo de presentación de solicitudes, e á vista das que tiveran tido entrada no Rexistro do Concello, o Concello de Ames resérvase a posibilidade de modificar a contía das anteriores partidas, previa o oportuna expediente de transferencia de crédito, en caso de que este fora preciso. Dentro da 341.489.10 inclúense 10.000 € que serán distribuídos entre os clubs de fútbol federados do Concello que participen no Torneo Concello de Ames, de acordo cos criterios recollidos na Base 6.1. Poderán optar a estas subvencións as entidades do Concello de Ames que se detallan a seguir: a) As entidades ou asociacións sen fins de lucro inscritas no Rexistro Municipal de Asociacións que desenvolvan actividades culturais ou deportivas. b) As Comisións de festas, previo cumprimento dos requisitos recollidos nas presentes Bases. c) Os Clubs Deportivos Federados do concello de Ames. Non poderán optar a estas subvencións as persoas e entidades ás que se refiren os artigos 13.2 e 13.3 da Lei 38/2003 de 17 de novembro, Xeral de Subvencións. As entidades solicitantes non poderán ter pendente de xustificación ningunha axuda anterior do Concello, a non ser que lles fora concedida unha prórroga. As solicitudes deberán presentaranse no rexistro xeral do Concello de Ames, ou en calquera outros rexistros públicos aos que se refire o artigo 38.4 da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común. O prazo para presentar as solicitudes é dun mes, contado desde o día seguinte á publicación desta convocatoria no Boletín Oficial da Provincia. As solicitudes deberán achegar a seguinte documentación, de acordo cos modelos que figuran como anexos ás presentes bases: No caso de que a subvención se solicite para a execución de obras, deberá aportarse a seguinte documentación: En todo caso: Acreditación da titularidade do inmoble sobre o que se efectúan as obras. En caso de obras menores: • Plano de situación das obras, no que se estas queden definidas. • Descrición valorada. En caso de obras maiores. • Proxecto asinado por técnico competente, e visado polo Colexio Oficial de Arquitectos. Os tributos municipais devengados pola realización da obra (taxa pola realización de actividades urbanísticas e imposto de construcións, instalacións e obras) deduciranse do importe concedido en concepto de achega. Deberá presentarse solicitude para cada ocasión ou exercicio no que se pretenda obter unha axuda. O feito de ter presentado unha solicitude para un exercicio non implicará que se considere presentada para exercicios posteriores. A concesión das subvencións realizarase en réxime de concorrencia competitiva, e será aprobada por acordo da alcaldía, despois da proposta motivada da comisión avaliadora. Esta comisión avaliadora estará composta polos seguintes membros: · Presidente: Alcalde do Concello de Ames. · Vogais: O Concelleiro/a delegado do área, a Secretaria e o Interventor. Na comisión actuará como secretario/a, sen voto, un funcionario do servizo de contratación. Subvencións a Clubs de Fútbol que participen no torneo “Concello de Ames”.- O importe reservado para estas achegas será repartido entre os participantes de acordo cos seguintes criterios: 1º.- Os clubs que conten con equipos xuvenís recibirán unha cantidade de 120 €.- 2º.- O importe restante, será repartido entre o conxunto dos clubs federados solicitantes do seguinte xeito: 1º.- A metade, a partes iguais entre todos os equipos.- 2º.- A outra metade, en función do número de puntos que lle fora asignado, de acordo co seguinte baremo:.-Por partido de modestos disputado.- 3 puntos.-Por partido de xuvenís.- 4 puntos.-Por partido de infantís.- 5 puntos.-Por partido de cadetes.- 5 puntos.-Por partido de alevíns.- 5 puntos.-Por partido de benxamíns.- 5 puntos. O expediente así tramitado someterase á aprobación da alcaldía mediante resolución motivada que será notificada a todos os solicitantes no prazo máximo de dous meses desde o remate do prazo de presentación de solicitudes, expresando se foi desestimada ou estimada a súa solicitude, para os efectos de posíbeis recursos. A dita resolución expresará o obxecto da subvención outorgada, a contía concedida, o coeficiente de financiamento correspondente e o orzamento subvencionado que deberá xustificar o beneficiario. A concesión en firme das subvencións xerará un dereito en favor do seu beneficiario e o correlativo compromiso para o concello que só será esixíbel cando se acredite o cumprimento das finalidades que motivaron a súa concesión en prazo e forma. Contra a desestimación expresa ou presunta das solicitudes presentadas poderán formularse os recursos que procedan. De acordo co previsto no artigo 30 do RD 887/06, no mes seguinte ao trimestre natural en que se resolva a distribución de achegas ao abeiro desta convocatoria, procederase a publicar a relación de beneficiarios, nos termos indicados en dita norma. O prazo de xustificación finalizará, en todo caso, o 15 de novembro do 2010, agás que se solicitara e concedera unha prórroga. Esta prórroga, será concedida a instancia de parte. A correspondente solicitude deberá presentarse ata o día 30 de outubro de 2010. A prórroga que se conceda será única, e non excederá en ningún caso do prazo de un mes. Para o pagamento das subvencións presentaranse memoria xustificativa, de acordo co modelo que se recolle como Anexo V a estas bases, sendo de aplicación as seguintes regras. As subvencións que teñan por finalidade a realización de actividades que xeren gastos correntes, xustificaranse mediante conta xustificativa que conteña a seguinte información: 1) Unha memoria de actuación xustificativa do cumprimento das condicións impostas na concesión da subvención, con indicación das actividades realizadas e dos resultados obtidos.2) Unha relación clasificada dos gastos da actividade, con identificación do acredor e do documento, o seu importe e a data de emisión.3) Un detalle doutros ingresos ou subvencións que financiasen a actividade subvencionada con indicación do importe e a súa procedencia.4) Facturas orixinais de gasto ou fotocopias debidamente compulsadas. As subvencións que teñan por finalidade a realización de actividades que xeren gastos de investimento, xustificaranse achegando unha memoria de actuación xustificativa do cumprimento das condicións impostas na concesión da subvención (licenzas ou autorizacións preceptivas, publicidade do financiamento municipal, realización dos investimentos de acordo ás normas contractuais de aplicación…) con indicación das actuacións realizadas e dos resultados obtidos detallando os ingresos ou subvencións que financiasen a actividade subvencionada, con indicación do seu importe e procedencia, e, ademais, achegarán a seguinte documentación: Adquisición de bens de equipo: a. factura orixinal ou fotocopia compulsada. Adquisición de bens inmobles: a. Fotocopia compulsada de escritura pública e xustificante de ter satisfeito os impostos correspondentes. b. Inscrición no Rexistro da Propiedade do financiamento obtido e da adscrición do ben á finalidade para a que a subvención foi concedida polo prazo que se estabeleza nas bases, que non poderá ser inferior a cinco anos. Execución de obras. • Relación valorada. • Factura. • Se procedera, aportarase a acreditación da inscrición no rexistro da propiedade do ben inmoble con especificación do financiamento obtido e da adscrición do ben á finalidade para a que foi concedida a subvención, polo prazo que establezan as bases, que non poderá ser inferior a cinco anos. Tamén deberá acreditarse, con motivo da xustificación da actividade realizada, o cumprimento de todos os compromisos adquiridos polo beneficiario: publicidade do financiamento municipal, licencias ou autorizacións preceptivas, subcontratación cos requirimentos establecidos nas bases, no artigo 29 da Lei xeral de subvencións e no artigo 68 do seu regulamento de desenvolvemento, acreditación de estar ao corrente nas súas obrigas tributarias e coa Seguridade Social, se procede, etc. Para a valoración do cumprimento da finalidade básica da subvención e o seu pagamento, terase en conta o seguinte: – No caso de que se xustifique gasto por un importe igual ou superior ao orzamento subvencionado, aboásese a totalidade da subvención. – No caso de que se xustifique gasto inferior ao 100%, pero superior ao 30% do orzamento subvencionado, aboásese a parte proporcional da subvención mediante a aplicación do coeficiente de financiamento ao importe total dos gastos acreditados – No caso de que se xustifique gasto inferior ao 30% do orzamento subvencionado, non se considerará cumprida a finalidade básica da subvención, polo que non se aboará cantidade ningunha, sen prexuízo da aplicación do réxime sancionador disposto nas normas de xeral aplicación. Vencidos os prazos e prórrogas sinalados nas bases sen que o beneficiario da subvención xustificase o cumprimento da finalidade que motivou o seu outorgamento, a unidade xestora requirirao para que no prazo improrrogábel de quince días, presente a xustificación correspondente. A falta de xustificación da subvención neste prazo excepcional implicará a perda da subvención e demais responsabilidades dispostas na Lei Xeral de Subvencións. Para os efectos da xustificación documental, con carácter xeral presentaranse os orixinais dos documentos correspondentes. Excepcionalmente admitiranse fotocopias sempre que veñan compulsadas diante de notario, polo Rexistro Xeral do Concello de Ames, polo secretario do concello ou funcionario habilitado para o efecto cando se refiran a expedientes de entidades do seu termo municipal, ou finalmente polo rexistro doutras administracións públicas, nos casos nos que se presenten os documentos a través destes. Co fin de dar cumprimento ao disposto no artigo 30.3 da Lei 38/2003, do 28 de novembro e no artigo 73 do regulamento de desenvolvemento da dita lei, con carácter previo á realización da compulsa deberá estenderse unha dilixencia ou unha estampiña sobre o orixinal da factura, de maneira que quede constancia de que esta foi utilizada como xustificante de gasto para a obtención dunha subvención do Concello de Ames. Deberá xuntarse igualmente á memoria copia dos carteis e/ou dos folletos informativos que se utilizaran para publicitar a actividade. A difusión da actividade deberá ser levada a cabo en lingua galega, facéndose constar en todo caso a colaboración do Concello de Ames. Pagos anticipados.- En casos xustificados e co visto e prace do concelleiro delegado competente na materia, poderanse conceder pagamentos anticipados e entregas a conta ata o 40% do total concedido, antes da xustificación das actividades. Para proceder á realización dos pagamentos anticipados aos que se refire o anterior parágrafo é imprescindible que a entidade beneficiaria constitúa na Tesourería Municipal aval bancario pola cantidade adiantada. Este aval, que deberá ser solidario, permanecerá en vigor en tanto o Concello non autorice a súa cancelación. Aos efectos previstos no artigo 75.3 do RD 887/2006, de 21 de xullo, polo que se aproba o Regulamento da Lei Xeral de Subvencións, a comprobación das achegas concedidas se levará a cabo do seguinte xeito: Número de expedientes a revisar.1. As solicitudes presentadas serán numeradas en función da data e da hora de presentación no Rexistro Xeral do Concello.2. De entre todas as solicitudes atendidas, seleccionaranse un 15 % para o seu control posterior. A cantidade así obtida será redondeada ao exceso ata acadar un número enteiro. O número de expedientes a revisar non será nunca inferior a dous. Unha vez determinado o número de expedientes a revisar, estes serán seleccionados do seguinte xeito: a) A última solicitude presentada, será revisada en todo caso. b) Os demais expedientes a revisar serán os consecutivamente anteriores a este último, ata completar o número total de expedientes a revisar. Os beneficiarios de achegas así seleccionados deberán aportar a seguinte documentación: a) Se a achega fora concedida para o financiamento dun investimento: •Fotografías do investimento efectuado (sen perxuízo de que o Concello poida facer unha visita comprobación material. a) Se a achega fora concedida para o financiamento dunha actividade: – En caso de existir, achegaranse fotografías e/ou reseñas xornalísticas do evento, así como outra documentación que acredite a organización do mesmo. – En todo caso, achegarase memoria detallada da actividade realizada, na que se expoñan de xeito pormenorizado todas e cada unha das condicións que a definan (data e lugar de celebración, número de participantes, etc.). As subvencións serán reintegradas nos supostos previstos no artigo 37 da Lei 38/2003 de 17 de novembro. As achegas concedidas ao abeiro desta convocatoria son compatibles con outras que puideran obter os beneficiarios doutras administracións públicas, sempre e cando o importe total do conxunto das mesmas non supere o custe da actividade ou investimento subvencionado. Os beneficiarios de subvencións quedarán sometidos ás responsabilidades e réxime sancionador disposto na Lei Xeral de Subvencións e, se é o caso, ao disposto no Código Penal (Lei Orgánica 10/85). A falta de xustificación na forma e nos prazos sinalados poderá ocasionar as responsabilidades que correspondan e dará lugar á execución do aval que se tivera presentado As asociacións e entidades beneficiarias de subvencións concedidas polo Concello quedarán obrigadas a someterse a todas as actuacións que este poida acordar para comprobar que os fins ós que se dedica a subvención se corresponden cos fins para os que se solicitara e concedera a axuda, e para comprobar se cumpren todas as condicións esixidas para a concesión da subvención ou axuda. D/Dª _______________________________________ en calidade de Secretario/a da entidade ______________________________________. CERTIFICO. Que a xunta directiva da entidade, en sesión celebrada o día__________ adoptou os seguintes acordos: 1º.- Acollerse á convocatoria de subvencións publicada polo Concello de Ames para a promoción de actividades culturais e deportivas correspondente ao exercicio 2010.2º Designar a D/Dª___________________________ para que represente á entidade ante o Concello en todo o procedemento. E para que así conste, ós efectos oportunos, expido e firmo a presente, de orden e co Visto e Prace do Sr. Presidente, en Ames, a ___ de_______de dous mil dez. Asinado. O SECRETARIO. Visto a Praceº O PRESIDENTE. _____________ (A CUMPRIMENTAR SÓ POR COMISIÓNS DE FESTAS). Os abaixo asinantes, DECLARAN 1º. Que a Comisión de Festas de (--------------------) está integrada polas seguintes persoas: 1.- 2.- 3.- 4.(.), 2º. Que estas persoas, decidiron acollerse á convocatoria de subvencións publicada polo Concello de Ames para a promoción de actividades culturais e deportivas levadas correspondente ao exercicio 2010.3º Que os abaixo asinantes decidiron designar a D/Dª___________________________ para que formule e asine a solicitude de achega á que se refiren as bases da subvención.4º. Que todos e cada un dos abaixo asinantes responden solidariamente das obrigas que se deriven da subvención que agora se solicita. Ames, _______ de __________________de 2010. Asdo.-. Nota.- (Deberan asinar TODOS/AS persoas enumeradas no punto 1 anterior. Igualmente, deberá xuntarse copia do DNI de todos os asinantes). D./Dona._________________________________________________________________, con N. I. F.______________________, residente no Concello de ___________________________, parroquia/localidade de __________________, lugar/rúa ________________________ nº_____, portal______, andar______, na súa calidade de representante da entidade __________________________, con C. DAVINIA CARMEN CLAUDIA ANGELA DEPOORTER EL BOUSTATI________________, con coñecemento dos delictos nos que puidera incorrer por falsidade, DECLARO: ·Que coñezo e acepto as bases da convocatoria e que non estou incurso en causa de incompatibilidade ou incapacidade algunha para contratar e percibir subvencións da administración pública. ·Que a entidade por min representada se somete ás actuacións de comprobación e á achega da documentación que o Concello de Ames poida acordar para comprobar que as actuacións ás que dedique a subvención, no caso de que nos fose concedida, se corresponden cos fins para os que se solicita. ·Que a entidade por min representada se compromete a difundir na publicidade das actividades subvencionadas o carácter público do financiamento, indicando expresamente a colaboración do Concello de Ames, inserindo o seu logo oficial en todo o material que se utilice para dita difusión ·Que a entidade está ó corrente das súas obrigas tributarias e coa Seguridade Social. ·Que AUTORIZO/NON AUTORIZO. ao Concello de Ames para solicitar no nome da entidade por min representada as certificacións da Axencia Estatal da Administración Tributaria e da Tesourería da Seguridade Social, a fin de acreditar o cumprimento das correspondestes obrigas. Nota: en caso de non autorizar ao Concello, a entidade beneficiaria deberá aportar por tales certificacións oficiais con carácter previo ao pago da achega concedida, sempre que esta supere o importe de 3.000 €. Ames, _______ de __________________de 2010. Asdo. O representante da entidade. Nota.- Este número deberá estar razoado, de xeito que sexa posible acreditar a súa veracidade. O razoamento pode basearse en aspectos como o número de socios, número de participantes na actividade en anteriores edicións. etc.) ¿Solicitou ou recibiu subvencións doutros organismos para a mesma finalidade? (SI/NON). Ames, _____ de __________de 2010. Asdo./ O representante da entidade. D/Dª _______________________________________ en calidade de representante da entidade ______________________________________. Declara: Primeiro.- Que foron efectuadas as actividades ou investimentos financiados ca achega concedida polo Concello de Ames para a promoción de actividades culturais e deportivas, ao abeiro da convocatoria correspondente ao exercicio 2010, e a tales efectos achego: A) Descrición da actividade realizada, breve exposición (mínimo dez liñas): B) Resultados obtidos, breve descrición (mínimo de dez liñas). Indicarase o número de participantes e canta información se teña publicada sobre a actividade desenvolvida, de ser o caso. Segundo.- Que a relación de gastos e ingresos na que ten incorrido a asociación por min representada é a que se reproduce a continuación: GASTOS EFECTUADOS. INGRESOS QUE FINANCIARON A ACTIVIDADE OU O INVESTIMENTO. Subvencións. Outros ingresos que financiaron a actividade ou investimento. Terceiro.- Que todos os datos presentados nesta conta xustificativa son certos. Asdo.- O representante. (Data e lugar). (1) Deberán xuntarse orixinais ou copias COMPULSADAS das facturas ou documentos acreditativos do gasto efectuado. Con carácter previo á realización da compulsa deberá estenderse unha dilixencia ou unha estampiña sobre o orixinal da factura, de maneira que quede constancia de que esta foi utilizada como xustificante de gasto para a obtención dunha subvención do Concello de Ames. Ames, 4 de agosto de 2010. O alcalde, Asdo.: Carlos Antonio Fernández Castro.